**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI (NOJN)**

**Naručitelj:** VETERINARSKA STANICA d.o.o., Prelog

**POZIV NA DOSTAVU PONUDA**

**PREDMET NABAVE: Nabava IT opreme**

**OZNAKA NABAVE: KK.03.2.1.19.1077-2**

**KOD PROJEKTA:** KK.03.2.1.19.1077

**NAZIV PROJEKTA:** Izrada/ razvoj aplikacija i nabava IT opreme

Prelog, 08.12. 2020.

**SADRŽAJ**

[1. OPĆI PODACI 3](#_Toc58332270)

[1.1. PODACI O NARUČITELJU 3](#_Toc58332271)

[1.2. OSOBA ZADUŽENA ZA KONTAKT 3](#_Toc58332272)

[1.3. EVIDENCIJSKA OZNAKA NABAVE 3](#_Toc58332273)

[1.4. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 3](#_Toc58332274)

[1.5. VRSTA POSTUPKA NABAVE I VRSTA UGOVORA 4](#_Toc58332275)

[1.6. PROCIJENJENA VRIJEDNOST NABAVE 4](#_Toc58332276)

[1.7. POČETAK POSTUPKA NABAVE 4](#_Toc58332277)

[1.8. OBJAŠNJENJA I IZMJENE POZIVA NA DOSTAVU PONUDA 4](#_Toc58332278)

[2. PODACI O PREDMETU NABAVE 5](#_Toc58332279)

[2.1. OPIS PREDMETA NABAVE 5](#_Toc58332280)

[2.2. KOLIČINA PREDMETA NABAVE 5](#_Toc58332281)

[2.3. TEHNIČKE SPECIFIKACIJE PREDMETA NABAVE 5](#_Toc58332282)

[2.4. ROK I MJESTO ISPORUKE 5](#_Toc58332283)

[3. OBVEZNI RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE 5](#_Toc58332284)

[4. ODREDBE O SPOSOBNOSTI PONUDITELJA 6](#_Toc58332285)

[4.1. UVJETI PRAVNE I POSLOVNE SPOSOBNOSTI 6](#_Toc58332286)

[4.2. UVJETI FINANCIJSKE SPOSOBNOSTI 7](#_Toc58332287)

[4.3. PRAVILA DOSTAVLJANJA DOKUMENATA 7](#_Toc58332288)

[5. PONUDA 7](#_Toc58332289)

[5.1. SADRŽAJ PONUDE 7](#_Toc58332290)

[5.2. NAČIN ODREĐIVANJA CIJENE PONUDE 8](#_Toc58332291)

[5.3. VALUTA PONUDE 8](#_Toc58332292)

[5.4. KRITERIJ ZA ODABIR PONUDE 8](#_Toc58332293)

[5.5. JEZIK I PISMO PONUDE 10](#_Toc58332294)

[5.6. ROK VALJANOSTI PONUDE 10](#_Toc58332295)

[5.7. IZMJENA ILI POVLAČENJE PONUDE 10](#_Toc58332296)

[6. OSTALE ODREDBE 11](#_Toc58332297)

[6.1. VRIJEME I MJESTO DOSTAVLJANJA PONUDA 11](#_Toc58332298)

[6.2. NAČIN DOSTAVE PONUDE 11](#_Toc58332299)

[6.3. PREGLED I OCJENA PONUDA 12](#_Toc58332300)

[6.4. ODLUKA O ODABIRU ILI PONIŠTENJU 12](#_Toc58332301)

[6.5. ROK, NAČIN I UVJETI PLAĆANJA 13](#_Toc58332302)

[6.6. POTPISIVANJE UGOVORA 13](#_Toc58332303)

[6.7. NEUOBIČAJENO NISKA CIJENA 13](#_Toc58332304)

[6.8. OSTALE ODREDBE 13](#_Toc58332305)

[7. PRILOZI 14](#_Toc58332306)

# OPĆI PODACI

## PODACI O NARUČITELJU

Naziv Naručitelja: VETERINARSKA STANICA d.o.o.

Sjedište: Kralja Zvonimira 51, 40323 Prelog

OIB: 78889947672

Broj telefona: +385 98 491 637

Kontakt osoba: Jelena Belić

E-mail: [jbelic@veterinarskaprelog.hr](mailto:jbelic@veterinarskaprelog.hr)

***Napomena****:* Naručitelj nije obveznik Zakona o javnoj nabavi. Naručitelj objavljuje Poziv na dostavu ponuda s pripadajućim prilozima na internetskoj stranici: [**www.strukturnifondovi.hr**](http://www.strukturnifondovi.hr)

## OSOBA ZADUŽENA ZA KONTAKT

Ime i prezime: Jelena Belić

Broj telefona: +385 98 491 637

E-mail: [jbelic@veterinarskaprelog.hr](mailto:jbelic@veterinarskaprelog.hr)

## EVIDENCIJSKA OZNAKA NABAVE

Oznaka nabave: KK.03.2.1.19.1077-2

## POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

Gospodarski subjekti s kojima je Naručitelj i s njim povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju):

1. GALIVET d.o.o., OIB: 51638552543, Kralja Zvonimira 51, Prelog

## VRSTA POSTUPKA NABAVE I VRSTA UGOVORA

Vrsta postupka nabave je postupak iz točke 4.2. „POSTUPAK NABAVE S OBVEZNOM OBJAVOM“, Pravila o provedbi postupaka nabave za neobveznike Zakona o javnoj nabavi, verzija 6.1.

## PROCIJENJENA VRIJEDNOST NABAVE

Procijenjena vrijednost nabave iznosi 194.800,00 kn bez PDV – a.

## POČETAK POSTUPKA NABAVE

Postupak nabave započinje objavljivanjem Poziva na dostavu ponuda sa svom pratećom dokumentacijom na internetskoj stranici [www.strukturnifondovi.hr](http://www.strukturnifondovi.hr). Datum objave Poziva na dostavu ponuda je **08. 12. 2020. godine.**

## OBJAŠNJENJA I IZMJENE POZIVA NA DOSTAVU PONUDA

Za vrijeme roka za dostavu ponuda gospodarski subjekti mogu zahtijevati dodatne informacije vezane za poziv na dostavu ponuda. Sva pitanja vezana uz ovaj poziv mogu se postaviti isključivo elektroničkim putem, slanjem upita na adresu elektroničke pošte: [jbelic@veterinarskaprelog.hr](mailto:jbelic@veterinarskaprelog.hr)

Zahtjev za dodatnim informacijama je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda. Pod uvjetom da je zahtjev dostavljen pravodobno, Naručitelj je obvezan odgovor objaviti tijekom trećeg (3) dana prije dana u kojem istječe rok za dostavu ponuda na istim mjestima na kojima je objavljen Poziv na dostavu ponuda. Ako iz bilo kojeg razloga odgovor nije dostavljen najkasnije tijekom trećeg dana prije dana isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima na kojima je objavljen Poziv na dostavu ponuda. Produljenje roka biti će razmjerno važnosti pojašnjenja, te neće biti kraće od pet dana.

# PODACI O PREDMETU NABAVE

## OPIS PREDMETA NABAVE

Predmet nabave je nabava IT opreme koja se nabavlja u sklopu provedbe projekta „Izrada/ razvoj aplikacija i nabava IT opreme“ sukladno troškovniku s tehničkim specifikacijama (Prilog III) koji su sastavni dio Poziva na dostavu ponuda.

Ponuditelj je dužan ponuditi predmetnu robu na način da ista odgovara troškovniku s tehničkim specifikacijama koji su sastavni dio Poziva na dostavu ponuda.

## KOLIČINA PREDMETA NABAVE

Količina predmeta nabave definirana je Prilogom III –Troškovnik s tehničkim specifikacijama.

## TEHNIČKE SPECIFIKACIJE PREDMETA NABAVE

Zahtjevi definirani Prilogom III- Troškovnik s tehničkim specifikacijama predstavljaju tehničke karakteristike koje ponuđeni predmet nabave mora zadovoljavati te se iste ne smijumijenjati od strane Ponuditelja.

Ponuditelj obavezno popunjava stupac "Naziv/oznaka proizvoda ", stupac "Ponuđene tehničke specifikacije" i stupac "Jedinična cijena u HRK (bez PDV-a).

## ROK I MJESTO ISPORUKE

Predmet nabave će se isporučivati u sjedište Naručitelja na adresi Kralja Zvonimira 51, Prelog, Međimurska županija. Uredna isporuka se potvrđuje otpremnicom ili odgovarajućim zapisnikom, ovjerenim od strane Naručitelja i Ponuditelja.

Rok isporuke je maksimalno 90 dana od dana potpisa Ugovora.

# OBVEZNI RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE

Gospodarski subjekt isključuje se iz postupka nabave u bilo kojoj njegovoj fazi:

* ako su ponuditelj ili osoba ovlaštena po zakonu za zastupanje ponuditelja pravomoćno osuđeni za bilo koje od sljedećih kaznenih djela: sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada i drugih oblika trgovanja ljudima,
* ako je ponuditelj pravomoćno osuđen za kazneno djelo ili prekršaj u vezi s obavljanjem profesionalne djelatnosti, odnosno za odgovarajuće djelo prema propisima države sjedišta ponuditelja,
* ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
* ako je ponuditelj lažno predstavio ili pružio neistinite podatke u vezi s uvjetima koje je naručitelj naveo kao razloge za isključenja ili uvjete sposobnosti.
* ako je ponuditelj u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,
* ako je ponuditelj u posljednje dvije godine do početka postupka nabave učinio težak profesionalni propust, a koji naručitelj može dokazati na bilo koji način.

Naručitelj kao preliminaran dokaz da se gospodarski subjekt ne nalazi niti u jednoj od situacija navedenih u ovoj točki Poziva na dostavu ponuda prihvaća potpisanu **Izjavu o nepostojanju razloga za isključivanje ponuditelja (Prilog II Poziva na dostavu ponuda)** od strane osobe ovlaštene za zastupanje gospodarskog subjekta koja se dostavlja u ponudi. Izjava ne smije biti starija od 30 dana od dana objave poziva na dostavu ponuda.

Naručitelj može u bilo kojem trenutku tijekom postupka nabave, radi provjere gore navedenih okolnosti, zatražiti od Ponuditelja, a posebice od odabranog Ponuditelja da prije sklapanja Ugovora, dostavi jedan ili više dokumenata koji potvrđuju da se Ponuditelj ne nalazi u situacijama iz ove točke Poziva na dostavu ponuda.

# ODREDBE O SPOSOBNOSTI PONUDITELJA

## UVJETI PRAVNE I POSLOVNE SPOSOBNOSTI

Ponuditelj mora biti upisan u sudski, obrtni ili drugi odgovarajući registar države sjedišta Ponuditelja.

## UVJETI FINANCIJSKE SPOSOBNOSTI

Minimalnu razinu financijske sposobnosti zadovoljiti će Ponuditelj čiji je ukupan godišnji prihod u najmanje dvostrukom iznosu procijenjene vrijednosti predmeta nabave za koji se podnosi ponuda u prethodnoj dostupnoj financijskoj godini. Navedeno Naručitelj utvrđuje iz dostupnih online servisa.

Prije donošenja Odluke o odabiru, Naručitelj može od Ponuditelja zatražiti dostavu dodatnih dokaza o ispunjavanju uvjeta financijske sposobnosti te u tu svrhu može zatražiti dostavljanje financijskih izvještaja, ovisno o datumu osnivanja ili početka obavljanja djelatnosti Ponuditelja.

## PRAVILA DOSTAVLJANJA DOKUMENATA

Sve dokumente koje naručitelj zahtjeva u točkama 3. i 4. ovog Poziva na dostavu ponuda Ponuditelj može dostaviti u preslici. Preslikom se smatra i ispis elektroničke isprave. Prije sklapanja ugovora, Naručitelj može od odabranog Ponuditelja zatražiti dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je odabrani Ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovno dostavljati.

# PONUDA

## SADRŽAJ PONUDE

Pri izradi ponude Ponuditelj se mora pridržavati zahtjeva i uvjeta iz ovog Poziva na dostavu ponuda te dostaviti:

* Popunjen i ovjeren Ponudbeni list (Prilog I Poziva na dostavu ponuda)
* Popunjenu i ovjerenu Izjavu kojom Ponuditelj dokazuje da ne postoje razlozi isključenja iz točke 3. Poziva na dostavu ponuda (Prilog II Poziva na dostavu ponuda)
* Popunjen i ovjeren Troškovnik s tehničkim specifikacijama (Prilog III Poziva na dostavu ponuda)

Ponuda mora sadržavati sve navedene priloge. Predmetnu dokumentaciju Ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima iz ovoga Poziva za dostavu ponuda sa svim traženim dokumentima.

Pri sastavljanju ponude **NE SMIJU** se dodavati redovi ili stupci ili na bilo koji način mijenjati izgled obrasca ponudbenog lista i troškovnika s tehničkim specifikacijama. Ponudbeni list i Troškovnik s tehničkim specifikacijama potrebno je ispuniti, potpisati od strane ovlaštene osobe za zastupanje po zakonu i ovjeriti pečatom Ponuditelja te dostaviti u sklopu Ponude. Isto se odnosi na ostale izjave i priloge navedene u sadržaju i ovoj točki Poziva na dostavu ponuda.

## NAČIN ODREĐIVANJA CIJENE PONUDE

Ponuditelj je obvezan:

* cijene u ponudi moraju biti iskazane brojkama u kunama (HRK),
* navesti jedinične cijene za svaku pojedinu stavku ponudbenog troškovnika s tehničkim specifikacijama,
* cijenu ponude iskazati na ponudbenom listu (i to: bez PDV-a, iznos PDV-a i ukupna cijena s PDV-om),
* ispuniti sve tražene stavke iz obrasca Troškovnik s tehničkim specifikacijama,
* u cijenu su uračunati svi troškovi i popusti,
* ako ponuditelj ne postupi u skladu sa zahtjevima iz ove točke ili promijeni tekst ili količine navedene u obrascu Troškovnik s tehničkim specifikacijama (Prilog III) smatrati će se da je takav troškovnik nepotpun ili nevažeći te će ponuda biti odbačena kao nepravilna.

Kada cijena ponude bez poreza na dodanu vrijednost izražena u Troškovniku s tehničkim specifikacijama ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku s tehničkim specifikacijama. Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja taksa, poreza i drugih davanja te da po toj osnovi neće tražiti izmjenu ugovorene cijene.

Ako ponuditelj nije u sustavu PDV-a ili ako se radi o ponuditelju izvan Republike Hrvatske, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno. Cijene ponude su nepromjenjive tijekom trajanja ugovora. Sve troškove koji se pojave iznad deklariranih cijena ponuditelj snosi sam. U ukupnu cijenu ponude uračunati su svi troškovi isporuke.

## VALUTA PONUDE

Cijene se izražavaju u kunama (HRK).

## KRITERIJ ZA ODABIR PONUDE

Naručitelj će odabrati ekonomski najpovoljniju ponudu, odnosno prihvatljivu ponudu s najvećim izračunatim brojem bodova prema slijedećem kriterijima i njihovim relativnim ponderima:

|  |  |  |
| --- | --- | --- |
| **CIJENA PONUDE** | udio 70% | najviše 70 bodova |
| **ROK ISPORUKE** | udio 20% | najviše 20 bodova |
| **TRAJANJE JAMSTVA** | udio 10% | najviše 10 bodova |

Bodovanje ponude čini zbroj **financijskog** (cijena) i **nefinancijskog** (rok isporuke i trajanje jamstva) kriterija, zaokruženo na dvije decimale, odnosno:

**OP (ocjena ponude) = KCP (kriterij cijene ponude) + KRI (kriterij roka isporuke) + KTJ (kriterij trajanja jamstva)**

U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

Izračun bodova po pojedinim kriterijima obavljati će se na slijedeći način:

**Cijena ponude**

KCP (kriterij cijene ponude) – Financijski dio ponude (70% udjela)

Maksimalan broj bodova dobiva prihvatljiva ponuda s najnižom ponuđenom cijenom, a ostalim prihvatljivim ponudama broj bodova umanjuje se u omjeru ponuđenih cijena prema slijedećoj ponuđenoj cijeni. Tada se bodovna vrijednost ponuđene cijene izračunava po slijedećoj formuli:

**KCP =** **najniža ponuđena cijena/cijena ponude koja je predmet ocjene x 70** (broj bodova za KCP)

**Rok isporuke**

KRI (kriterij roka isporuke) – Nefinancijski dio ponude 20% udjela

Temeljem vrednovanja ponude po KRI najviše se može dobiti 20 bodova. Maksimalni rok isporuke za ostvarivanje bodova je do 90 dana. Bodovna vrijednost ponuđenih rokova isporuke se izračunava na slijedeći način:

|  |  |
| --- | --- |
| rok isporuke do 60 dana | 20 bodova |
| rok isporuke od 61 do 80 dana | 10 bodova |
| rok isporuke od 81 do 90 dana | 0 |

Rok isporuke moguće je iskazivati isključivo cijelim brojem u danima, kako je iskazano u gornjoj tablici.

**Trajanje jamstva**

KTJ (kriterij trajanja jamstva) – Nefinancijski dio ponude 10% udjela

Temeljem vrednovanja ponude po KTJ najviše se može dobiti 10 bodova. Bodovna vrijednost ponuđenog trajanja jamstva na isporučenu robu izračunava se na slijedeći način:

|  |  |
| --- | --- |
| jamstvo u trajanju od 10 do 12 mjeseci | 20 bodova |
| jamstvo u trajanju od 6 do 9 mjeseci (uključujući 9 mjeseci) | 10 bodova |
| jamstvo u trajanju kraćem od 6 mjeseci | 0 bodova |

Rok trajanja jamstva moguće je iskazivati isključivo cijelim brojem u mjesecima, kako je iskazano u gornjoj tablici.

## JEZIK I PISMO PONUDE

Ponuda se u cijelosti dostavlja na hrvatskom jeziku i latiničnom pismu ili na engleskom jeziku za strane ponuditelje. Za dijelove ponude koji nisu na hrvatskom jeziku, Ponuditelj može dostaviti na engleskom jeziku bez prijevoda od strane ovlaštenog sudskog prevoditelja.

## ROK VALJANOSTI PONUDE

Rok valjanosti ponude minimalno 90 dana od dana isteka roka za dostavu ponude.

## IZMJENA ILI POVLAČENJE PONUDE

Tijekom roka za dostavu ponuda Ponuditelj može ponudu mijenjati i dopunjavati ili od ponude odustati na temelju pisane izjave. Promjene i dopune ponude ili odustajanje od ponude, Ponuditelji dostavljaju na isti način kao i ponudu. U slučaju odustajanja od ponude, Ponuditelj može zahtijevati povrat svoje neotvorene ponude. Ponuditelj može izmijeniti ili povući svoju ponudu prije isteka roka za podnošenje ponuda.

# OSTALE ODREDBE

## VRIJEME I MJESTO DOSTAVLJANJA PONUDA

* krajnji rok za dostavu ponuda je: **22. 12. 2020. do 15:00 h**
* adresa podnošenja ponuda: **VETERINARSKA STANICA d.o.o.,** Kralja Zvonimira 51, 40323 Prelog (preporučenom poštom ili osobno) s naznakom „NE OTVARATI – PONUDA ZA NADMETANJE- IKT 2“ ) i na email adresu:

[jbelic@veterinarska](mailto:info@zaing.hr)prelog.hr

Do navedenog roka za dostavu ponude, ponuda mora biti dostavljena i zaprimljena bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude. Kada Ponuditelj neposredno dostavlja ponudu, izmjenu i/ili dopunu ponude odnosno pisanu izjavu o odustajanju od dostavljene ponude, Naručitelj mu je obvezan o tome izdati potvrdu o zaprimanju. Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se Ponuditelju neotvorene. Podaci o zaprimljenim ponudama, Ponuditeljima i broju ponuda tajni su do otvaranja ponuda.

## NAČIN DOSTAVE PONUDE

Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuda mora biti dostavljena u zatvorenoj omotnici putem pošte (preporučenom pošiljkom) te na adresu elektroničke pošte.

Ponuditelj snosi rizik gubitka ili nepravovremenog dostavljanja ponude.

Na omotnici treba navesti naznaku:

**NE OTVARATI – PONUDA ZA NADMETANJE**- **IKT 2**

Na omotnici treba navesti potpuni naziv i adresu Ponuditelja radi evidencije pristiglih ponuda ili u slučaju da je ponuda zakašnjela kako bi se mogla neotvorena vratiti Ponuditelju. Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.

## PREGLED I OCJENA PONUDA

Nakon isteka roka za dostavu ponuda, ponude se otvaraju, pregledavaju i ocjenjuju sa sadržajem podnesenih ponuda u odnosu na uvjete iz Poziva na dostavu ponuda. U postupku pregleda i ocjene ponuda Naručitelj vrši:

* Provjeru formalne sukladnosti ponude s uvjetima iz ovog Poziva,
* Provjeru postoje li razlozi za isključenje ponude te ispunjavanja uvjeta kvalifikacije odnosno kriterija za pravnu i poslovnu sposobnost, financijsku sposobnost te stručnu sposobnost,
* Provjeru ispunjenja uvjeta vezanih za predmet nabave i tehničkih specifikacija te ispunjenje ostalih zahtjeva, uvjeta i kriterija utvrđenih u Pozivu na dostavu ponuda,
* Evaluaciju ponuda na temelju prethodno objavljenih kriterija za odabir.

## ODLUKA O ODABIRU ILI PONIŠTENJU

Krajnji rok za donošenje odluke o odabiru je 5 dana od dana isteka roka za dostavu ponude.

Naručitelj je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u Pozivu na dostavu ponuda,
* ponudu Ponuditelja koji ne zadovoljava uvjete i kriterije kvalifikacije odnosno sposobnosti u skladu s Pozivom na dostavu ponuda,
* ponuda koja nije zadovoljila uvjete vezane za predmet nabave i tehničke specifikacije,
* ponudu koja je suprotna odredbama Poziva na dostavu ponuda,
* ponudu u kojoj cijena nije iskazana u apsolutnom iznosu i
* ponudu koja sadrži štetne odredbe

Naručitelj donosi Odluku o odabiru najbolje ponude koja će minimalno sadržavati naziv i adresu odabranog Ponuditelja, ukupnu vrijednost odabrane ponude, sa i bez PDV-a te datum donošenja odluke i potpis odgovorne osobe.

Naručitelj će poništiti postupak nabave ako:

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu
* Naručitelj može poništiti postupak nabave ako:
* se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);

## ROK, NAČIN I UVJETI PLAĆANJA

Sva plaćanja Naručitelj će izvršiti na poslovni račun odabranog Ponuditelja. Obračun i plaćanje izvršene usluge definirati će se ugovorom.

## POTPISIVANJE UGOVORA

Naručitelj će sklopiti ugovor o nabavi s odabranim Ponuditeljem po izvršnosti Odluke o odabiru.

Ako odabrani Ponuditelj odbije potpisati ugovor o nabavi, Naručitelj će donijeti novu Odluku o odabiru sljedeće prihvatljive ponude ili poništiti postupak nabave. Ugovor o nabavi mora biti u skladu s odabranom ponudom i uvjetima određenima u Pozivu na dostavu ponuda.

## NEUOBIČAJENO NISKA CIJENA

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe koja je predmet nabave, Naručitelj može odbiti takvu ponudu. Prije odbijanja ponude Naručitelj će pisanim putem od Ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora. Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze.

## OSTALE ODREDBE

Naručitelj će sve Ponuditelje i kandidate obavijestiti o konačnom odabiru i to dostavom Odluke o odabiru najbolje ponude ili Odluke o poništenju na način koji je moguće dokazati slanjem elektroničkim putem. Istodobno s Odlukom o odabiru ili Odlukom o poništenju Naručitelj će dostaviti zasebno svakom pojedinom:

* neuspješnom Ponuditelju: obavijest o razlozima za njegovo isključenje ili odbijanje njegove ponude;
* Ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

# PRILOZi

Prilog I: Ponudbeni list

Prilog II: Izjava kojom ponuditelj dokazuje da ne postoje razlozi isključenja iz točke 3. Poziva na dostavu ponuda

Prilog III: Troškovnik s tehničkim specifikacijama